text: Vejret bider fra sig på årets første vinterdag
  01 december 2017 kl. 05.15
  1. december tager vi hul på de tre vintermåneder, som starter med nattefrost og solskin.
  Fredag og lørdag morgen skal vi finde isskraberen frem og fjerne frost fra bilruden. Men dernæst byder december på en mild start på vinteren med plusgrader og sol i næste uge.
  Men vi skal altså lige igennem et koldt døgn, med enkelte byger, som kan være med slud eller tøsne. I løbet af fredag kigger solen formentlig også frem.
  Temperaturerne er denne første vinterdag mellem frysepunktet og fire graders varme. I nat risikerer termometeret at nå helt ned på minus frem grader.
  Frem til midt på formiddagen stedvis is- og rimglatte veje, især i Jylland. Ellers venter endnu en kølig dag, hvor der bliver plads til solen og kun enkelte byger, der kan være med slud eller tøsne. pic.twitter.com/jimcbuaH9B
  
  